11/07/2013 | Administración LocalMunicipal
Mugardos
Bases para a convocatoria de axudas para o ensino e o transporte do Concello de Mugardos 2013-2014

BASES PARA A CONVOCATORIA DE AXUDAS PARA O ENSINO E O TRANSPORTE DO CONCELLO DE MUGARDOS 2013-2014 Primeira.–Obxecto da convocatoria. É obxecto da presente convocatoria de axudas favorecer a escolarización pública e formación universitaria en familias con menos recursos económicos do Concello de Mugardos. Segunda.–Destinatarios/as e requisitos. Para ser beneficiario/a destas axudas é preciso cumprir os seguintes requisitos: a) Cursar estudos nalgún dos centros públicos de 2.º ciclo de Educación Infantil, Primaria, ESO, PCPI e Bacharelato do concello de Mugardos e/ou en calquera centro público de estudos de: Formación profesional, Universidade, ensinanzas superiores de música e artes escénicas e artes plásticas e deseño. O alumnado cuxas necesidades educativas especiais impidan a súa escolarización nun centro ordinario do municipio, poderá solicitar a axuda para asistencia a un Centro de educación Especial, aínda que non estea localizado no Concello. b) Que a renda per cápita familiar non supere os límites establecidos na base quinta da presente convocatoria. c) Estar empadroada/o no Concello de Mugardos. d) Cumprir os requisitos para obter a condición de beneficiario/a, recollidas no artigo 10 da Lei 9/2007, do 13 de xuño, de Subvencións de Galicia. e) Poderán ser beneficiarios da axuda de transporte o alumnado de calquera centro público de estudos de: – Formación profesional, Universidade, ensinanzas superiores de música e artes escénicas e artes plásticas e deseño. – O alumnado de PCPI, e Bacharelato do IES de Mugardos poderá solicitar a axuda de transporte xustificando a obriga ao pago do mesmo. – Alumnado con necesidades educativas especiais escolarizados en Centros de Educación especial e talleres ocupacionais de fóra de Mugardos. Terceira.–Solicitudes e documentación necesaria. a) As solicitudes para a concesión destas axudas formalizaranse no impreso normalizado que se inclúe como anexo l. Poderán obterse nas oficinas de servizos sociais e presentaranse no Rexistro Municipal do Concello de Mugardos. b) Xunto coa solicitude, no modelo normalizado e debidamente cuberto, presentarase a seguinte documentación: – Fotocopia do DNI do solicitante (pai, nai ou titor/a). – Fotocopia do libro de familia no que figuren tódolos membros da unidade familiar. – Informe de convivencia (expedirase de oficio por parte do Concello). – Fotocopia da declaración da renda correspondente ao exercicio 2012 dos proxenitores ou titores/as legais. No caso de non estar obrigado/a a presentar a declaración do IRPF, copia da notificación-liquidación ou certificado acreditativo do nivel de rendas emitido pola Axencia de Administración Tributaria que corresponda ou autorizar a o Concello de Mugardos á consulta deses datos segundo modelo autorizado (anexo II) asinado por tódolos integrantes da unidade familiar maiores de 18 anos. Nos casos de separación ou divorcio estarase ao previsto na base 6ª para a determinación dos membros da unidade familiar. – Certificado da matrícula ou informe expedido polo centro educativo que acredite a condición de alumno/a. – Declaración responsabel de atoparse ao corrente coas obrigas tributarias e da Seguridade Social, de non estar incurso/a en ninguha das prohibicións para obter a condición de beneficiario/a de subvencións públicas e de estar ao corrente no cumprimento de obrigas por reintegro de subvencións, e autorización ao concello de Mugardos para que realice as comprobacións oportunas durante todo o período que dure o proceso, segundo anexo llI. – O concello poderá requirir das persoas solicitantes, en calquera momento, aclaración da documentación presentada, e calquera outra necesaria para a valoración da solicitude. As unidades familiares que teñan entregado documentación do departamento de servizos sociais para calquera xestión, que conste no seu expediente e que sexa válida poderán quedar eximidas da presentación desta documentación unha vez sexa revisada polo persoal do departamento. Cuarta.–Lugar e prazo de presentación das solicitudes. a) A solicitude presentarase no rexistro xeral do Concello de Mugardos, de luns a venres, en horario de 9.00 a 14.00 horas ou os sábados de 9.00 a 13.00 horas, ou a través das formas establecidas no artigo 38.4 da Lei 30/92, de Réxime xurídico das administracións públicas e do procedemento administrativo común. b) Haberá dous prazos de presentación de solicitudes: 1.º: 10 días hábiles, contados a partir do seguinte ao da publicación destas bases no Boletín Oficial da Provincia (as/os beneficiarios/as das axudas solicitadas no primeiro prazo non poderán optar a estas no segundo). 2.º: do 10 ao 20 de outubro de 2013. Quinta.–Contía das bolsas. O Concello de Mugardos aboará as axudas ou concederá os vales ás persoas solicitantes que reúnan os requisitos previstos nestas bases, nos seguintes importes por alumno ou alumna e curso, segundo a renda per cápita familiar no ano 2012 e no previsto na base 6ª da presente convocatoria: No caso de que nunha mesma unidade familiar existan varios alumnos ou alumnas que reúnan os requisitos para ser causantes destas axudas, percibirase a contía que corresponda por cada un deles, segundo o establecido nesta convocatoria. Distancia en km importe bolsa – Ata 14 km: 75 € – Máis de 14 e ata 25 km: 125 € – Máis de 25 km: 200 € Sexta.–Valoración das solicitudes. Na valoración das solicitudes teranse en conta a renda per cápita familiar e o exercicio fiscal 2012. A renda per cápita familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade familiar: – Os pais non separados legalmente e, no seu caso, o titor/a ou persoa encargada da garda e protección do/a menor. – Os/as fillos/as menores de idade, con excepción dos emancipados. – Os/as fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. – Os/as fillos/as solteiros/as menores de vintecinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a bolsa sempre que non tiveran un contrato de traballo ou percibiran recursos (agás bolsas) durante o ano 2012. – Cando non exista vínculo matrimonial a unidade familiar entenderaseconstituída polo pai, a nai e todos os/s fillos/as dos pais que convivan con eles e que reúnan os requisitos do apartado anterior. – No caso de separación ou divorcio, non se considerará membro da unidade familiar aquel que non conviva co solicitante da bolsa de axuda. En cambio, si terá a consideración de membro computable o novo cónxuxe ou persoa unida aopai/nai e que si conviva co solicitante. A separación ou divorcio acreditarase mediante sentenzaxudicial que determine a mesma, ou convenio regulador onde conste a custodia do menor. – No caso de familias monoparentais, e para os efectos do cálculo da renda per cápita, ao que se refire o parágrafo anterior, incrementaransenun 0,8 o número real de membros que compoñen a unidade familiar. A base impoñible virá determinada pola renda per cápita mensual, entendendo por tal o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar. Para os efectos, teñen a consideración de ingresos a suma da base impoñible xeral (casilla 455) coa base impoñible do aforro (casilla 465), do imposto sobre a renda das persoas físicas. Excepcionalmente, se aunidade familiar alega unha diminución dun 20% ou mais dos seus ingresos durante máis de catro meses consecutivos e se mantivesenna data de inicio do prazo de solicitudes fronte aos ingresos declarados na declaración do IRPF 2012, poderán achegar esta documentación xustificativa da dita circunstancia para que se teña en conta na valoración. Nos casos de separación ou divorcio estarase ao previsto nestas bases para a determinación dos membros da unidade familiar. Para as persoas non obrigadas a declarar, as bases impoñibles a que se fai referencia obteranse como resultado de aplicarlles ós datos existentes na Administración os criterios da lexislación do imposto sobre a renda das persoas físicas. Sétima.–Importe máximo e crédito orzamentario. O importe total para axudas de ensino e transporte prevese en 3.000,00 €, e levarase a cabo mediante a tramitación anticipada de gasto que se imputará ao crédito do exercicio 2013, á aplicación orzamentaria 2013.0.230.0.48003, ao abeiro do establecido no artigo 56 do Regulamento da Lei Xeral de Subvencións (Real Decreto 887/2006, do 21 de xullo). De acordo co mesmo, a concesión das axudas queda condicionada á existencia de crédito axeitado e suficiente no momento da resolución da concesión. De ser o caso, poderanse ampliar os importes antes citados conforme o previsto no artigo 31 da Lei 9/2007, do 13 de xuño, de subvencións de Galicia. Oitava.–Do procedemento de concesión das axudas. Unha vez rematado o prazo de presentación de solicitudes, estas serán valoradas pola comisión avaliadora conforme aos criterios establecidos na base 6ª. Posteriormente publicarase no taboleiro de edictos do Concello unha lista provisional e abrirase un prazo de 10 días para subsanación de documentación. Transcorrido este prazo a Comisión emitirá unha proposta definitiva e de seguido será aprobada pola Xunta de Goberno Local. Notificaráselle a cada solicitante a concesión ou, se fora o caso, a denegación da súa solicitude e a causa desta. Ademais informaráselle do procedemento a seguir para obter a axuda (vale, listado de establecementosconveniados, etc.) Novena.–Adquisición de libros de texto, materiais curriculares e material didáctico complementario.1. No caso de cursar segundo ciclo de educación infantil, educación primaria, educación secundaria obrigatoria, Bacharelato ou PCPI, concederase un vale para canxear no establecemento correspondente, tal e como se indica nos parágrafos seguintes. Unha vez que a persoa solicitante estea en posesión do vale, poderá adquirir os libros e material escolar no correspondente establecemento, á súa libre escolla e polo importe máximo que figura no documento. Se o importe dos libros e material escolar adquirido é inferior ao valor do vale, o persoal do establecemento deberá introducir no recadro establecido para o efecto a contía exacta da venda; se o importe fora superior ao valor do vale, a diferenza será aboada polo/a solicitante. O Concello non asume máis que o importe consignado no vale. O establecemento receptor dos vales non poderá, en ningún caso, requirir á persoa que lle anticipe o importe do vale, nin que lle entregue o vale antes da recepción dos libros. O solicitante nunca deberá asinar e entregar o vale antes da recepción do material. A sinatura do vale e a súa entrega implica a súa conformidade cos libros e material escolar entregados, así como, se fora o caso, co importe indicado polo establecemento no recadro establecido para tal efecto. Unha vez entregados os libros e material escolar, o establecemento quedará en posesión do correspondente vale. Os vales non poderán ser fraccionados, é dicir, o importe total de cada vale só pode ser utilizado nun único establecemento. A persoa beneficiaria do vale terá un prazo de vinte (20) días naturais, contados a partir do día da recepción do vale, para a súa presentación e canxe no establecemento correspondente. A admisión por parte dos establecementos dos vales presentados implica a aceptación das condicións das presentes bases.2. No caso de cursar estudos de formación profesional, universidade ou ensinanzas superiores de música e artes escénicas e artes plásticas e deseño, concederase a axuda previa xustificación de estar matriculado nalgún destes niveis educativos. Décima.–Presentación das facturas e tramitación dos vales por parte dos establecementos.1. Co obxecto de axilizar a tramitación, antes da presentación das facturas, os establecementos en que se vendan os libros de texto e o material escolar que non o fixesen con anterioridade deberán rexistrar os seus datos, enviando o anexo IV debidamente cuberto en todas as súas epígrafes, ao enderezo que figura no seu pé. Para a acreditación dos datos de identidade os titulares dos establecementos poderán prestar o seu consentimento para a comprobación por medio de acceso telemático ao Sistema de Verificación de Datos de Identidade do Ministerio de Facenda e Administracións Públicas, e para tal fin marcar o recadro correspondente do anexo IV ou, en caso contrario, terán que presentar copia do correspondente documento.2. Os establecementos dirixirán as facturas ao Concello de Mugardos. Estas deberán estar emitidas ao CIF do Concello: P1505200D.3. En cada factura deberán figurar, polo menos, os seguintes datos:  O CIF, NIF ou NIE do establecemento.  nome do titular do establecemento (empresa / apelidos e nome).  Os datos do establecemento (denominación comercial, enderezo completo, concello e provincia).  A data da factura.  O número de factura.  O importe total dos vales facturados.  O tipo ou tipos impositivos aplicables ás operacións (base impoñible e IVE do total da factura desagregado). 4. Os vales deben ir grampados coa factura na mesma orde en que se relacionaron. Os vales deben ser orixinais e ter as sinaturas do alcalde, do responsable do establecemento e da persoa solicitante. Non se aceptan vales fotocopiados nin os que carezan dalgunha das sinaturas indicadas. O importe da factura debe coincidir coa suma dos importes dos vales que leve grampados (debe terse en conta que nalgún caso o importe gastado pode ser inferior ao total do vale). Para os efectos da tramitación, cada factura cos seus correspondentes vales configura Unha unidade, de tal xeito que esta non se tramitará cando exista algún problema con calquera dos vales que se xuntan ata que se proceda ásúa emenda.5. O persoal do concello revisará asfacturas. Se na factura se observa algún defecto de forma ou se o importe desta non coincide co dos vales que a acompañan non se poderá procederá a tramitación do pagamento, e o concello requirirá o establecemento para que o emenda. En todo caso, se algunha factura de 2013 contivese erros que impedisen a súa validación e estes non fosen emendados antes do 13 de decembro, para a tramitación do pagamento ao establecemento deberá emitir unha nova factura con data de 2014.6. O prazo para a presentación das facturas no Concello de Mugardos, por parte dos establecementos, rexirase de acordo coa base 4 punto b), de xeito que haberá dous prazos: 1.º. Para as solicitudes presentadas no primeiro prazo, os establecementos terán ata o 15 de setembro de 2013, para a presentación das facturas.2.º. Para as solicitudes presentadas no segundo prazo, os establecementos terán ata o 30 de novembro de 2013, para a presentación das facturas. Undécima.–Obrigas dos beneficiarios. A concesión da axuda comporta as seguintes obrigas: a) Seguir as directrices que se marcan nas presentes bases e destinar o importe da axuda na súa integridade á adquisición dos libros e demais materiais curriculares, didáctico e complementario, propios do curso académico para o que se solicitou a axuda, segundo as recomendacións do centro educativo onde estea matriculado o alumnado. b) Cooperar co Concello de Mugardos en cantas actividades de inspección e verificación leven a cabo, para asegurar o correcto destino da axuda. c) As establecidas para os beneficiarios no artigo 11 da Lei 9/2007, do 13 de xuño, de subvencións de Galicia. Duodécima.–Compatibilidade das axudas. As axudas concedidas en virtude das presentes bases serán compatibles con calquera outra axuda que poida percibir coa mesma finalidade doutras entidades públicas ou privadas, sempre que as axudas concorrentes non superen o custo dos libros e materiais subvencionados. Para estes efectos considérase como materiais curriculares, didáctico e complementario todo o necesario para realizar as actividades que se desenvolven ou promoven no centro docente. Decimoterceira.–Comisión avaliadora. A comisión avaliadora das solicitudes e documentación estará formada por: – A traballadora social. – A interventora municipal. – A auxiliar administrativa de servizos sociais. – A/o concelleira/o de benestar social e igualdade. Decimocuarta.–Xustificación. A documentación xustificativa presentarase no mesmo momento da solicitude. – Xustificantes esixidos para as axudas de ensino: Certificado da matrícula expedido polo centro educativo. – Xustificantes esixidos para as axudas de transporte: Certificado de matrícula do centro educativo e informe da policía local determinando a distancia en km. Disposición adicional. As persoas beneficiarias encóntranse suxeitas ao réxime de infraccións e sancións que en materia de subvencións establece o título IV da Lei 9/2007, do 13 de xuño, de subvencións de Galicia Disposición derradeira. Concederanse as presentes axudas ata o límite orzamentario previsto na aplicación orzamentaria destinada para tal fin no Orzamento Xeral do Concello de Mugardos para o ano 2013 (como tramitación anticipada de gasto). De verse superada esta contía na valoración das solicitudes, priorizarase a concesión de axudas ás unidades familiares que obteñan menores rendas. Anexo I: modelo de solicitude de de axudas para o ensino e o transporte para o curso 2013/2014 do concello de mugardos Anexo II: modelo de autorización datos tributarios. Anexo III: declaracións responsables. Anexo IV: aceptación da participación como entidade colaboradora na xestión das axudas Anexo V: declaración responsable sobre percepción de axudas Mugardos, 4 de xullo de 2013. ANEXO I MODELO DE SOLICITUDE DE DE AXUDAS PARA O ENSINO E O TRANSPORTE PARA O CURSO 2013/2014 DO CONCELLO DE MUGARDOS A) DATOS DO/A ALUMNO B) TIPO DE AXUDA C) DOCUMENTACIÓN ACHEGADA COA SOLICITUDE NOTA.–No caso de ter feito calquera outra xestión nos servizos sociais municipais no presente ano, consulte co persoal do departamento, para evitar ducplicidades na documentación. Aos efectos do disposto na Lei orgánica 15/1999, do 13 de decembro, de protección de datos de carácter persoal (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente. Que a finalidade para a que se utiliza o tratamento dos seus datos é para a xestión da súa solicitude e dar cumprimento á normativa aplicable. A/O asinante poderá exercitar os seus dereitos de acceso, rectificación, cancelación e oposición relativo a este tratamento do que é responsable o Concello de Mugardos, nos termos da normativa vixente. Mugardos, ___ de ___________ de 2013. Sinatura do/a pai, nai titor/a SR. ALCALDE-PRESIDENTE DO CONCELLO DE MUGARDOS (A CORUÑA) ANEXO II AUTORIZACIÓN PARA QUE O CONCELLO DE MUGARDOS POIDA SOLICITAR DATOS Á AXENCIA TRIBUTARIA RELATIVOS AO NIVEL DE RENDA (IRPF) E AO CUMPRIMENTO DE OBRIGAS TRIBUTARIAS A/s persoa/s abaixo asinante/s autoriza/n ao Concello de Mugardos a solicitar da Axencia Estatal de Administración Tributaria información de natureza tributaria para o recoñecemento, seguimento e control da concesión da convocatoria/as de: 1.- ………………………………………………….…………………………………………………………………………. 2.- ……………………………………………………………………………………………………………………………. 3.- ……………………………………………………………………………………………………………………….……. 4.- ……………………………………………………………………………………………………………………………. A presente autorización outórgase exclusivamente para o/s procedemento/s sinalado/s, e en aplicación do establecido pola disposición adicional cuarta da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da Lei do imposto sobre a renda das persoas físicas, e no artigo 95.1 k) da Lei 58/2003, xeral tributaria, que permiten, logo da autorización da persoa interesada, a cesión dos datos tributarios que precisen as administracións públicas para o desenvolvemento das súas funcións. INFORMACIÓN TRIBUTARIA AUTORIZADA: datos que posúa a Axencia Tributaria do imposto sobre a renda das persoas físicas do exercicio _______ e do cumprimento das súas obrigas tributarias. A) DATOS DA PERSOA SOLICITANTE DA AXUDA DETALLADA QUE OUTORGA A AUTORIZACIÓN B) DATOS DOUTROS MEMBROS DA UNIDADE DE CONVIVENCIA DA PERSOA SOLICITANTE CUXOS INGRESOS SON COMPUTÁBEIS PARA O RECOÑECEMENTO, SEGUIMENTO OU CONTROL DA AXUDA (só maiores de 18 anos) Mugardos, _______ de ________________ de 20___. NOTA.–A autorización concedida pola persoa asinante pode ser revogada en calquera momento mediante escrito dirixido ao Concello de Mugardos. De acordo co establecido pola Lei orgánica 15/1999 de 13 de decembro, de protección de datos de carácter persoal, consinto que estos datos sexan incluídos nun ficheiro do que é titular o Concello de Mugardos e poidan ser empregados coa finalidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei exercitar no domicilio social do Concello de Mugardos na Avda. de Galicia 45, 15620 Mugardos (A Coruña). Consinto ademáis que os meus datos sexan comunicados a aqueles organismos e/ou empresas que resulte necesario para tramitar o servizo/axuda solicitado. ANEXO III DECLARACIÓNS RESPONSABLES Nome e apelidos ______________________________________________________________________, con NIF/pasaporte _________________, pai, nai, titor/a do/a alumno/a ___________________ ____________________________________________________________________________ DECLARO: 1.- Estar aocorrente no cumprimento das obrigas tributarias e fronte á Seguridade Social.2.- Non estar incurso/a en ningunha das prohibicións para obter a condicion de beneficiario/a de subvencións públicas recollidas nos artigos 13 da Lei 38/2003, de 17 de novembro, Xeral de Subvencións e 10 da Lei 9/2007, do 13 de xuño, de Subvencións de Galicia.3.- Estar aocorrente no cumprimento de obrigas por reintegro de subvencións. AUTORIZO ao Concello de Mugardos para que realice as comprobacións oportunas en relación cós apartados anteriores, durante todo o período que dure o proceso de concesión e pago das axudas para o curso 2013/2014. Mugardos, ___de___________ de 2013. Sinatura do/a pai, nai titor/a Aos efectos do disposto na Lei Orgánica 15/1999, do 13 de decembro, de protección de datos de carácter persoal (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente. Que a finalidade para a que se utiliza o tratamento dos seus datos é para a xestión da súa solicitude e dar cumprimento á normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que é responsable o Concello de Mugardos, nos termos da normativa vixente. SR. ALCALDE-PRESIDENTE DO CONCELLO DE MUGARDOS (A CORUÑA) ANEXO IV ACEPTACIÓN DA PARTICIPACIÓN COMO ENTIDADE COLABORADORA NA XESTIÓN DAS AXUDAS A) DATOS DO ESTABLECEMENTO B) DECLARACIÓN DE TITULARIDADE DA CONTA BANCARIA C) COMPROBACIÓN DOS DATOS DE IDENTIDADE Aos efectos do disposto na Lei orgánica 15/1999, do 13 de decembro, de protección de datos de carácter persoal (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente. Que a finalidade para a que se utiliza o tratamento dos seus datos é para a xestión da súa solicitude e dar cumprimento á normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que é responsable o Concello de Mugardos, nos termos da normativa vixente. Mugardos, ___ de ______________ de 2013. Sinatura do titular do establecemento ANEXO V DECLARACIÓN RESPONSABLE SOBRE PERCEPCIÓN DE AXUDAS Nome e apelidos ____________________________________________________________, con DNI ___________________ declaro de forma responsable os seguintes extremos:  NON ter solicitadas e/ou concedidas outras axudas para o mesmo concepto.  Ter solicitadas e/ou concedidas outras axudas para o mesmo concepto. Asino as presentes declaracións en Mugardos, o ___ de ___________ de 2013. Aos efectos do disposto na Lei Orgánica 15/1999, do 13 de decembro, de protección de datos de carácter persoal (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente. Que a finalidade para a que se utiliza o tratamento dos seus datos é para a xestión da súa solicitude e dar cumprimento á normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que é responsable o Concello de Mugardos, nos termos da normativa vixente. SR. ALCALDE-PRESIDENTE DO CONCELLO DE MUGARDOS (A CORUÑA) Mugardos, 4 de xullo de 2013. O alcalde Xosé Fernández Barcia